Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 561

8. Cikk Rádiótávközlési Közgyűlés A rádiótávközlési közgyűlés a saját eljárása szerint elfogadott vagy a Meghatalmazottak Értekezlete, bármely más értekezlet, a Tanács vagy a Rádiószabályozási Testület által elé utalt kérdésekkel foglalkozik, és – ha helyénvaló – ezekről bocsát ki ajánlásokat. 129A PP-02 1 bis) A rádiótávközlési közgyűlés jogosult arra, hogy az Alapokmány 145A pontjának megfelelően munkamódszereket és eljárásokat fogadjon el a Szektor tevékenységeinek irányítására. A fenti 129. pontra figyelemmel a rádiótávközlési közgyűlés: PP-98 1) megtárgyalja a tanulmányi csoportok jelen Egyezmény 157. pontja szerint készített jelentéseit, és jóváhagyja, módosítja vagy elutasítja az e jelentésekben foglalt ajánlás-tervezeteket, valamint megtárgyalja a rádiótávközlési tanácsadó csoport által a jelen Egyezmény 160H pontja szerint készített jelentéseket; 2) szem előtt tartva annak szükségességét, hogy minimumon tartsák az Egyesület erőforrásaival szembeni igényeket, jóváhagyja azon munkaprogramot, amely a meglévő kérdések és új kérdések áttekintéséből ered, valamint meghatározza ezek tanulmányozásának elsőbbségét, sürgősségét, becsült pénzügyi vonzatait és befejezésének ütemtervét; 3) a fenti 132. pontból eredő jóváhagyott munkaprogram fényében dönt annak szükségességéről, hogy tanulmányi csoportokat tartsanak fenn, szüntessenek meg vagy hozzanak létre, és meghatározza mindegyikük részére a tanulmányozandó kérdéseket; 4) lehetőleg úgy csoportosítja a fejlődő országok számára érdekes kérdéseket, hogy megkönnyítse ezen országok részére a kérdések tanulmányozásában való részvételt; 5) tanácsot ad a hatáskörébe tartozó ügyekben a rádiótávközlési világértekezlettől érkező kérésekre válaszolva; PP-98 6) jelentést tesz a következő rádiótávközlési világértekezletnek azon kérdésekben elért haladásról, amelyek felvehetők a jövőbeli rádiótávközlési értekezletek napirendjére; 136A PP-02 7) dönt annak szükségességéről, hogy más csoportokat tartsanak fenn, szüntessenek meg vagy hozzanak létre, és kinevezi azok elnökét és alelnökét; 136B PP-02 8) meghatározza a fenti 136A pontban említett csoportok hatáskörét; e csoportok nem fogadhatnak el kérdéseket vagy ajánlásokat. A rádiótávközlési közgyűlésen azon ország kormánya által kijelölt személy elnököl, amelyben az ülést megtartják, ha pedig az ülést az Egyesület székhelyén tartják meg, akkor maga a közgyűlés által választott személy. Az elnököt a közgyűlés által választott alelnök segíti. 137A PP-98 PP-02 A rádiótávközlési közgyűlés a hatáskörébe tartozó konkrét ügyeket – azok kivételével, amelyek a Rádiószabályzatban foglalt eljárásokra vonatkoznak – a rádiótávközlési tanácsadó csoport elé utalhatja, jelezve az illető ügyekben szükséges intézkedést.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes